deduktivt system
Store norske leksikon,Religion og filosofi,Filosofiens fagdisipliner,Filosofisk logikk
Deduktivt system i formallogisk betydning benyttes til en systematisk angivelse av et sett utsagn og deres innbyrdes avledbarhetsforhold.
Man krever av et deduktivt system at det skal foreligge regler til spesifisering av utsagnenes struktur, en nøyaktig angivelse av settet av forutsetninger (aksiomer, aksiomskjema) man antar for vedkommende system og en uttømmende oppregning av de tillatte slutningsregler. Man står prinsipielt fritt ved valg av forutsetninger og slutningsregler, og er bare bundet av kravet om selvmotsigelsesfrihet (og av metodologiske betraktninger over hensiktsmessighet).Det klassiske eksempel på deduktive systemer er den evklidske geometri. Les mer i Store norske leksikon evklidsk geometri deduktiv metode hypotetisk-deduktiv metode vitenskapsfilosofi